CELEX: 32019D2071
Language: fi
Date: 2019-12-05 00:00:00
Title: Euroopan parlamentin ja neuvoston päätös (EU) 2019/2071, annettu 5 päivänä joulukuuta 2019, Euroopan tietosuojavaltuutetun nimittämisestä

6.12.2019   
               
               
                  FI
               
               
                  Euroopan unionin virallinen lehti
               
               
                  LI 316/1
               
            
         EUROOPAN PARLAMENTIN JA NEUVOSTON PÄÄTÖS (EU) 2019/2071,
         annettu 5 päivänä joulukuuta 2019,
         Euroopan tietosuojavaltuutetun nimittämisestä
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen,
         ottavat huomioon luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta 23 päivänä lokakuuta 2018 annetun Euroopan parlamentin ja neuvoston asetuksen (EU) 2018/1725 (1) ja erityisesti sen 53 artiklan 1 kohdan,
         ottavat huomioon Euroopan komission asetuksen (EU) 2018/1725 53 artiklan 1 kohdan mukaisesti julkisen hakumenettelyn perusteella 30 päivänä lokakuuta 2019 laatiman hakijoiden luettelon Euroopan tietosuojavaltuutetun nimittämistä varten,
         sekä katsovat seuraavaa:
         
                     (1)
                  
                  
                     Euroopan parlamentin ja neuvoston päätöksellä 2014/886/EU (2) nimitettiin Giovanni BUTTARELLI Euroopan tietosuojavaltuutetuksi ja Wojciech Rafał WIEWIÓROWSKI apulaistietosuojavaltuutetuksi 4 päivänä joulukuuta 2014 alkavalle ja 5 päivänä joulukuuta 2019 päättyvälle toimikaudelle.
                  
               
                     (2)
                  
                  
                     Giovanni BUTTARELLI menehtyi 20 päivänä elokuuta 2019. Asetuksen (EU) 2018/1725 100 artiklan 4 kohdan mukaisesti apulaistietosuojavaltuutettu toimii näin ollen Euroopan tietosuojavaltuutetun sijaisena apulaistietosuojavaltuutetun 5 päivänä joulukuuta 2019 päättyvän toimikauden loppuun.
                  
               
                     (3)
                  
                  
                     Euroopan parlamentin ja neuvoston on määrä nimittää yhteisellä sopimuksella Euroopan tietosuojavaltuutettu viiden vuoden toimikaudeksi 6 päivästä joulukuuta 2019 alkaen,
                  
               OVAT HYVÄKSYNEET TÄMÄN PÄÄTÖKSEN:
         
            1 artikla
            Nimitetään Wojciech Rafał WIEWIÓROWSKI Euroopan tietosuojavaltuutetuksi 6 päivänä joulukuuta 2019 alkavalle ja 5 päivänä joulukuuta 2024 päättyvälle toimikaudelle.
         
         
            2 artikla
            Tämä päätös tulee voimaan 5 päivänä joulukuuta 2019.
         
         
            Tehty Brysselissä 5 päivänä joulukuuta 2019.
            
               
                  Euroopan parlamentin puolesta
               
               
                  Puhemies
               
               D.M. SASSOLI
            
            
               
                  Neuvoston puolesta
               
               
                  Puheenjohtaja
               
               M. LINTILÄ
            
         
         
            (1)  EUVL L 295, 21.11.2018, s. 39.
         
            (2)  Euroopan parlamentin ja neuvoston päätös 2014/886/EU, annettu 4 päivänä joulukuuta 2014, Euroopan tietosuojavaltuutetun ja apulaistietosuojavaltuutetun nimittämisestä (EUVL L 351, 9.12.2014, s. 9).